ประกาศธนาคารแห่งประเทศไทยที่ สนส. 23 / 2558เรื่อง การจัดทําและการเปิดเผยรายการย่อแสดงสินทรัพย์และหนี้สินของธนาคารพาณิชย์-----------------------------------------อื่นๆ - 1. เหตุผลในการออกประกาศ ด้วยเหตุที่รายการย่อแสดงสินทรัพย์และหนี้สินนั้นเป็นหนึ่งในข้อมูลสําคัญที่แสดงให้เห็นถึงสถานะทางการเงินของธนาคารพาณิชย์ อันจะเป็นประโยชน์ทั้งในด้านการกํากับดูแลของธนาคารแห่งประเทศไทย และการให้ข้อมูลแก่ผู้ใช้งบการเงิน เช่น การให้ข้อมูลแก่นักลงทุน ผู้ฝากเงิน และเจ้าหนี้ของธนาคารพาณิชย์ เพื่อประกอบการตัดสินใจทําธุรกรรมกับธนาคารพาณิชย์นั้น 1 ตลอดจนเพื่อประโยชน์ในการคุ้มครองผู้บริโภค เนื่องจากธนาคารแห่งประเทศไทยได้กําหนดให้ธนาคารพาณิชย์ที่ได้รับการผ่อนผันการกํากับลูกหนี้รายใหญ่แก่กลุ่มธุรกิจที่มีศักยภาพหรือมีฐานะกิจการที่มั่นคงต้องดํารงเงินกองทุนส่วนเพิ่ม (capital add-on) เพื่อรองรับส่วนที่ให้สินเชื่อ ลงทุน ก่อภาระผูกพัน หรือธุรกรรมที่มีลักษณะคล้ายการให้สินเชื่อเกินร้อยละ 25 ของเงินกองทุนทั้งสิ้นของธนาคารพาณิชย์ และต้องเปิดเผยข้อมูลเงินกองทุนและอัตราส่วนการดํารงเงินกองทุนหลังหักเงินกองทุนส่วนเพิ่มดังกล่าวไว้ในรายการย่อแสดงสินทรัพย์และหนี้สินของธนาคารพาณิชย์ (ธ.พ. 1.1 และ ธ.พ. 1.2) ตามที่กําหนดไว้ในแนวทางการพิจารณาผ่อนผันการกํากับลูกหนี้รายใหญ่แก่กลุ่มธุรกิจที่มีศักยภาพหรือมีฐานะกิจการที่มั่นคงสําหรับธนาคารพาณิชย์ รวมทั้งได้มีการพิจารณาปรับปรุงคําอธิบายความหมายของรายการระหว่างธนาคารและตลาดเงิน โดยกําหนดประเภทของคู่สัญญาภายใต้รายการดังกล่าวให้มีความชัดเจนมากขึ้นเพื่อให้การวิเคราะห์ข้อมูลรายการระหว่างธนาคารและตลาดเงินและกลุ่มภาคธุรกิจจริง (real sector) สอดคล้องกับความเป็นจริง ดังนั้น ธนาคารแห่งประเทศไทยจึงได้ปรับปรุงรูปแบบรายการย่อแสดงสินทรัพย์และหนี้สิน และคําอธิบายความหมายของรายการที่เกี่ยวข้องให้สอดคล้องกับหลักเกณฑ์ที่เปลี่ยนแปลงไปตามที่กล่าวข้างต้น เพื่อให้ธนาคารพาณิชย์สามารถใช้รูปแบบรายการย่อแสดงสินทรัพย์และหนี้สินที่เป็นมาตรฐานเดียวกันอื่นๆ - 2. อํานาจตามกฎหมาย อาศัยอํานาจตามความในมาตรา 31 มาตรา 39(5) และมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกข้อกําหนดให้ธนาคารพาณิชย์ถือปฏิบัติเกี่ยวกับหลักเกณฑ์การจัดทําและเปิดเผยรายการย่อแสดงสินทรัพย์และหนี้สินของธนาคารพาณิชย์ตามที่กําหนดในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศที่ยกเลิก ประกาศฉบับนี้ยกเลิกประกาศธนาคารแห่งประเทศไทยที่ สนส. 13/2553 ลงวันที่ 3 ธันวาคม 2553 เรื่อง การจัดทําและเปิดเผยรายการย่อแสดงสินทรัพย์และหนี้สินของธนาคารพาณิชย์อื่นๆ - 5. เนื้อหา 5.1 การจัดทํารายการย่อแสดงสินทรัพย์และหนี้สิน ให้ธนาคารพาณิชย์จัดทํารายการย่อแสดงสินทรัพย์และหนี้สิน ณ วันสิ้นเดือนของทุกเดือนให้ครบถ้วนถูกต้องตามความเป็นจริง และเป็นไปตามแบบและคําอธิบายความหมายของรายการที่ธนาคารแห่งประเทศไทยกําหนดตามแนบ ดังนี้ (1) ให้ธนาคารพาณิชย์ที่จดทะเบียนในประเทศไทยจัดทํารายการย่อแสดงสินทรัพย์และหนี้สินตามแบบ ธ.พ. 1.1 ที่ธนาคารแห่งประเทศไทยกําหนดตามเอกสารแนบ 1 โดยรวมสินทรัพย์และหนี้สินของทุกสํานักงาน (2) ให้ธนาคารพาณิชย์ซึ่งเป็นสาขาของธนาคารพาณิชย์ต่างประเทศจัดทํารายการย่อแสดงสินทรัพย์และหนี้สินตามแบบ ธ.พ. 1.2 ที่ธนาคารแห่งประเทศไทยกําหนดตามเอกสารแนบ 2 ทั้งนี้ ในการจัดทํารายการย่อแสดงสินทรัพย์และหนี้สินดังกล่าว ให้ธนาคารพาณิชย์อ้างอิงจากคําอธิบายรายการ และอ้างอิงรายการของชุดข้อมูลที่เกี่ยวข้อง (Dataset) ในระบบ DMS ที่ธนาคารแห่งประเทศไทยกําหนดตามเอกสารแนบ 3 และ 4 ตามลําดับ 5.2 การกําหนดจํานวนหน่วยในการจัดทํารายการให้ธนาคารพาณิชย์แสดงรายการย่อแสดงสินทรัพย์และหนี้สิน เป็นหน่วยของหลักพันบาท (ไม่ต้องมีทศนิยม) 5.3 การเปิดเผยรายการย่อแสดงสินทรัพย์และหนี้สิน ให้ธนาคารพาณิชย์เปิดเผยรายการย่อแสดงสินทรัพย์และหนี้สินที่รับรองความถูกต้องและลงนามอย่างน้อย 2 คน ได้แก่ กรรมการผู้จัดการ และผู้อํานวยการฝ่ายบัญชี หรือผู้ซึ่งมีตําแหน่งเทียบเท่าในทํานองเดียวกันที่เรียกชื่ออย่างอื่น โดยให้แสดงชื่อและชื่อสกุลในเครื่องหมายวงเล็บ พร้อมด้วยตําแหน่งใต้ลายมือชื่อ ในกรณีที่ให้ผู้อื่นที่มีอํานาจลงนามแทน ให้ระบุคําว่า "แทน" หน้าตําแหน่งนั้นด้วย ทั้งนี้ ให้ธนาคารพาณิชย์เปิดเผยรายการย่อแสดงสินทรัพย์และหนี้สินดังกล่าว ภายในวันที่ 25 ของเดือนถัดไป ดังนี้ (1) ให้ประกาศรายการย่อแสดงสินทรัพย์และหนี้สินไว้ในที่เปิดเผย ณ สํานักงานใหญ่ และสํานักงานสาขาของธนาคารพาณิชย์นั้นทุกแห่ง (2) ให้ประกาศลงในหนังสือพิมพ์รายวันอย่างน้อย 1 ฉบับ สําหรับรายการย่อแสดงสินทรัพย์และหนี้สินเฉพาะรายไตรมาส และให้จัดส่งเอกสารหลักฐานว่าได้ประกาศรายการย่อแสดงสินทรัพย์และหนี้สินดังกล่าวในหนังสือพิมพ์แล้ว ให้ฝ่ายวิเคราะห์และติดตามฐานะ สายกํากับสถาบันการเงิน ธนาคารแห่งประเทศไทย ภายในเดือนที่ประกาศด้วย (3) ให้เผยแพร่รายการย่อแสดงสินทรัพย์และหนี้สินใน website ของธนาคารพาณิชย์นั้น 5.4 การจัดส่งรายการย่อแสดงสินทรัพย์และหนี้สิน 5.4.1 ให้ธนาคารพาณิชย์จัดส่งรายการย่อแสดงสินทรัพย์และหนี้สินตามรูปแบบการจัดส่งดังนี้ (1) รูปแบบ Excel File ตามที่ธนาคารแห่งประเทศไทยกําหนด โดยให้ส่งผ่านช่องทางการรับส่งข้อมูลของระบบ DMS Data Acquisition ทาง Extranet () หัวข้อ Summit File เลือกรายการ "Summary Statement of Assets and Liabilities" ภายในวันที่ 21 ของเดือนถัดไป ทั้งนี้ หากวันที่ครบกําหนดส่งตรงกับวันหยุด ให้ส่งข้อมูลภายในวันทําการถัดจากวันหยุดดังกล่าว แต่ก่อนหน้าวันเปิดเผยรายการย่อแสดงสินทรัพย์และหนี้สินตามข้อ 5.3 (2) รูปแบบเอกสาร โดยให้ส่งเอกสารต้นฉบับที่มีการลงนามตามข้อ 5.3 จํานวน 1 ชุดพร้อมสําเนา 1 ชุด ต่อสํานักสถิติ ฝ่ายสถิติและข้อสนเทศ ธนาคารแห่งประเทศไทย ภายในวันที่ 25 ของเดือนถัดไป ทั้งนี้ หากวันที่ครบกําหนดส่งตรงกับวันหยุด ให้ส่งข้อมูลภายในวันทําการถัดจากวันหยุดดังกล่าว 5.4.2 ให้ธนาคารพาณิชย์จัดส่งรายการย่อแสดงสินทรัพย์และหนี้สินในรูปแบบเอกสารจํานวน 1 ชุดต่อสํานักนโยบายระบบการเงินและสถาบันการเงิน สํานักงานเศรษฐกิจการคลังกระทรวงการคลัง ภายในวันที่ 25 ของเดือนถัดไป ทั้งนี้ หากวันครบกําหนดส่งตรงกับวันหยุด ให้ส่งข้อมูลภายในวันทําการถัดจากวันหยุดดังกล่าว 5.5 การปรับปรุงข้อมูลในรายการย่อแสดงสินทรัพย์และหนี้สิน 5.5.1 ในกรณีที่มีเหตุจําเป็นและสมควร ซึ่งทําให้ธนาคารพาณิชย์ต้องมีการปรับปรุงรายการย่อแสดงสินทรัพย์และหนี้สิน หลังจากที่ได้มีการเปิดเผยตามข้อ 5.3 หรือจัดส่งตามข้อ 5.4 แล้วให้ธนาคารพาณิชย์จัดส่งรายการย่อแสดงสินทรัพย์และหนี้สินที่ได้ปรับปรุงต่อสํานักสถิติ ฝ่ายสถิติและข้อสนเทศ ธนาคารแห่งประเทศไทย และสํานักนโยบายระบบการเงินและสถาบันการเงิน สํานักงานเศรษฐกิจการคลัง กระทรวงการคลัง พร้อมทั้งประกาศไว้ในที่เปิดเผย ณ สํานักงานทุกแห่ง และเผยแพรใน website ของธนาคารพาณิชย์นั้น ทั้งนี้ ให้ระบุข้อความ "ฉบับปรับปรุง" ไว้ตรงกลางด้านบนสุดของรายการย่อฉบับที่แก้ไขด้วย 5.5.2 ในกรณีที่ข้อมูลในรายการย่อแสดงสินทรัพย์และหนี้สินยังไม่ได้ผ่านการตรวจสอบโดยผู้สอบบัญชีรับอนุญาต ให้ธนาคารพาณิชย์ระบุข้อความว่า "รายการย่อแสดงสินทรัพย์และหนี้สินนี้ไม่ได้ผ่านการตรวจสอบโดยผู้สอบบัญชีรับอนุญาต" ในรายการย่อแสดงสินทรัพย์และหนี้สินนี้ด้วย ทั้งนี้ รายการย่อแสดงสินทรัพย์และหนี้สินที่เปิดเผยและจัดส่งตามข้อ 5.3 ข้อ 5.4 และข้อ 5.5 ต้องเป็นรายการย่อแสดงสินทรัพย์และหนี้สินที่จัดทําขึ้นเป็นภาษาไทย เว้นแต่กรณีการประกาศลงในหนังสือพิมพ์ภาษาต่างประเทศ ธนาคารพาณิชย์ซึ่งเป็นสาขาของธนาคารพาณิชย์ต่างประเทศสามารถเลือกจัดทํารายการย่อแสดงสินทรัพย์และหนี้สินเป็นภาษาอังกฤษได้อื่นๆ - 6. วันเริ่มต้นบังคับใช้ ประกาศฉบับนี้ให้ถือปฏิบัติกับการจัดทําและเปิดเผยรายการย่อแสดงสินทรัพย์และหนี้สินที่เริ่มต้นในหรือหลังวันที่ 1 มกราคม 2558 เป็นต้นไป เว้นแต่ข้อกําหนดที่เกี่ยวข้องกับรายการระหว่างธนาคารและตลาดเงิน ให้ถือปฏิบัติสําหรับการจัดทําและเปิดเผยรายการย่อแสดงสินทรัพย์และหนี้สินที่มีรอบระยะเวลาจัดทําสิ้นสุดหลังวันที่ประกาศฉบับนี้ประกาศในราชกิจจานุเบกษา เป็นต้นไปผู้มีอํานาจลงนาม - ประกาศ ณ วันที่ 4 ธันวาคม 2558 (นายวิรไท สันติประภพ)ผู้ว่าการธนาคารแห่งประเทศไทย